PIELIKUMS

Liepājas valstspilsētas pašvaldības domes

2024. gada 21. marta lēmumam Nr.79/3

**Liepājas valstspilsētas pašvaldības aģentūras**

**“Liepājas Sabiedriskais transports” 2024. gada darba plāns**

Liepājas valstspilsētas pašvaldības aģentūra “Liepājas Sabiedriskais transports” (turpmāk arī – Aģentūra) 2024. gadā pildīs galvenos uzdevums saskaņā ar Liepājas valstspilsētas pašvaldības domes 2023. gada 21. decembra nolikumu Nr.25 “Liepājas valstspilsētas pašvaldības aģentūras “Liepājas Sabiedriskais transports” nolikums” un 2024. gada 21. martā apstiprināto Liepājas valstspilsētas pašvaldības aģentūras “Liepājas Sabiedriskais transports” vidēja termiņa darbības stratēģiju 2024.-2026. gadam, nodrošinot sabiedriskā transporta organizēšanu un uzraudzību Liepājas valstspilsētas maršrutu tīklā, uzraugot maršrutu noslogotību, veicot biļešu tirdzniecību, administrējot braukšanas biļešu kontroli sabiedriskā transporta pārvadājumos un organizējot un uzraugot vieglo taksometru pakalpojuma sniedzējus Liepājas valstspilsētas administratīvajā teritorijā.

|  |  |  |  |  |  |  |
| --- | --- | --- | --- | --- | --- | --- |
| **Nr.**  **p.k.** | **Sasniedzamais rezultāts** | **Rezultāta sasniegšanai veicamie pasākumi** | **Izpildes laiks** | **Finansējuma avots** | **Atsauce uz Aģentūras nolikuma punktu** | **Atbildīgais par izpildi** |
| 1. | Liepājas sabiedriskā transporta biļešu norēķinu sistēmas izstrāde un uzturēšana | Aktīva projekta vadība un koordinācija Liepājas sabiedriskā transporta biļešu norēķinu sistēmas izstrādes procesa realizācijā, sadarbojoties ar sistēmas izstrādātāju SIA “Mobilly” atbilstoši sistēmas izstrādes un ieviešanas plānam | Visu gadu | Pašvaldības dotācija | 5.1., 5.6., 5.7., 5.9. | Direktors, direktora vietnieks, projekta koordinators |
| Izstrādātās Liepājas sabiedriskā transporta biļešu norēķinu sistēmas (Sistēma) integrācija ar ārējām informācijas sistēmām, tajā skaitā atvieglojumu vienoto informācijas sistēmu (AVIS), grāmatvedības sistēmu (Horizon), maršrutu plānošanas sistēmu (PIKAS) un transakciju sistēmu (Mobilly), kā arī  Sistēmas uzstādīšana uz servera LVRTC datu centrā | 1. pusgads | Pašvaldības dotācija | 5.1., 5.6., 5.7., 5.9. | Direktora vietnieks, projekta koordinators |
| Pēc Sistēmas projektēšanas izstrādes darbiem tiks veikta tās aktīva testēšana, lai pārbaudītu visu komponenšu un iekārtu darbību un novērstu atklātās kļūdas un nepilnības pirms ieviešanas ekspluatācijā | 1. pusgads | Pašvaldības dotācija | 5.1., 5.6., 5.7., 5.9. | Projektu koordinators |
| Sabiedriskā transporta transportlīdzekļu (tramvaju un autobusu) aprīkošana ar jaunām norēķinu (kases aparātiem) un lasīšanas (biļešu reģistratoriem) iekārtām | 2. pusgads | Pašvaldības dotācija | 5.1., 5.6., 5.7., 5.9. | Projekta koordinators, sabiedriskā transporta organizators |
| PR (attēli, video, infografikas, publikācijas) materiālu un informācijas gatavošana un publicēšana sociālajos medijos un sabiedriskā transporta ekrānos elektroniskās biļetes ieviešanas sākumposmā par to, kā ērti un pareizi lietot jaunās biļetes | 2. pusgads | Pašvaldības dotācija | 5.1., 5.6., 5.7. | Biroja administrators, projekta koordinators |
| 2. | Dokumentācijas gatavošana  iepirkumam par sabiedriskā transporta pakalpojuma sniegšanu ar autobusiem Liepājas valstspilsētas maršrutu tīklā | Sabiedriskā transporta maršrutu tīkla analīze, pilnveidojot esošo maršrutu tīklu, veicot ekonomiskos aprēķinus saistībā ar plānoto autobusu pakalpojuma iepirkumu | 1. pusgads | - | 5.1., 5.3. | Maršrutu tīkla plānotājs, sabiedriskā transporta organizators |
| Iepirkuma dokumentu sagatavošana sabiedriskā transporta pakalpojuma sniegšanai Liepājas valstspilsētas maršrutos ar autobusiem, plānojot iepirkuma nolikumu, līguma projektu, tehniskās specifikācijas prasības utt. | 2. pusgads | Esošā budžeta ietvaros | 5.1. | Direktors, direktora vietnieks, maršruta tīkla plānotājs, sabiedriskā transporta organizators |
| 3. | Kvalitatīva un pieprasījumam atbilstoša sabiedriskā transporta pakalpojumu nodrošināšana Liepājā | Sabiedriskā transporta konkurētspējas palielināšana, samazinot reisu izpildes laikus un braucienus transportā padarot ātrākus | 2. pusgads | - | 5.1., 5.6. | Maršrutu tīkla plānotājs, sabiedriskā transporta organizators |
| Sabiedriskā transporta kustības sarakstu nodrošināšana pa dažādām gadalaiku sezonām, atbilstoši pieprasījumam, ko izvietos arī visās sabiedriskā transporta pieturvietās | Visu gadu | Pašu ieņēmumi | 5.3. | Sabiedriskā transporta organizators |
| Biļešu pārdošanas un izsniegšanas datu analīze, kā arī biļešu piedāvājuma pilnveidošanas priekšlikumu izstrāde, pamatojoties uz elektroniskās biļetes ieviešanu | Visu gadu | - | 5.7. | Direktors, direktora vietnieks |
| Sabiedriskā transporta maršrutu tīkla perspektīvas modelēšana, pamatojoties uz iespējamām attīstības teritorijām, tai skaitā jauno Liepājas cietumu, SIA “TONUS ELAST”, Zirgu salu, “Liepājas metalurga” bijušo teritoriju, un jaunu reisu plānošana | Visu gadu | - | 5.3. | Maršrutu tīkla plānotājs, sabiedriskā transporta organizators |
| Sabiedriskā transporta reisu pilnveidošanas modelēšana un optimizācijas plānošana atsevišķos Liepājas valstspilsētas rajonos ar lielāko reisu daudzumu proporcionāli pasažieru skaitam, tai skaitā Dzērves ielā, E.Tisē ielā, Ziemeļu ielā utt. | Visu gadu | - | 5.3. | Maršrutu tīkla plānotājs, sabiedriskā transporta organizators |
| 4. | Saistošo noteikumu izmaiņu sagatavošana | Sagatavot un iesniegt apstiprināšanai jaunus saistošos noteikumus par licencēšanas maksu pasažieru pārvadājumiem ar viegliem taksometriem Liepājas valstspilsētā, pamatojoties uz Pašvaldību likumu | 1. pusgads | - | 5.8. | Direktora vietnieks |
| Sagatavot priekšlikumus un iesniegt apstiprināšanai izmaiņas saistošajos noteikumos Nr.19 “Par braukšanas maksas atvieglojumiem Liepājas pilsētas sabiedriskā transporta maršrutu tīklā”, pamatojoties uz Liepājas sabiedriskā transporta biļešu norēķinu sistēmas izstrādes pabeigšanu, jaunu biļešu nesēju un atvieglojumu saņemšanas vietu ieviešanu | 1. pusgads | - | 5.4., 5.6. | Direktors, direktora vietnieks |
| 5. | Transporta kontrolieru darba efektivitātes un darba apstākļu uzlabošana | Transporta kontrolieru apgādāšana ar jaunām kontrolieru ierīcēm, kuru funkcija būs pārbaudīt elektronisko biļešu derīgumu, līgumsoda un kontroles maiņas atskaites automatizēta sastādīšana, un apmācības | 1. pusgads | Pašvaldības dotācija | 5.2., 5.6., 5.7. | Projektu koordinators, kontroles darba administrators |
| Saskarsmes psiholoģijas un komunikācijas kursu organizēšana, lai pilnveidotu prasmes un veiksmīgāk komunicētu ar Liepājas sabiedriskā transporta pasažieriem | 2. pusgads | Pašu ieņēmumi | 5.2., 5.6. | Kontroles darba administrators |

Liepājas valstspilsētas pašvaldības aģentūras

“Liepājas Sabiedriskais transports”

direktora vietnieks Toms Malkevičs